"Feng shui" tähendab otsetõlkes "tuul, vesi". Feng shui on osa Hiina iidsest loodusfilosoofiast. Sageli peetakse feng shuid geomantiaks ehk ennustamiseks geograafiliste omaduste järgi, aga peamiselt on see seotud arusaamisega suhetest looduse ja meie endi vahel, nii et saaksime elada harmoonias oma keskkonnaga.  Feng shui on seotud väga mõistliku arusaamaga, et loodusega koos, mitte selle vastu elamine toob kasu nii  inimestele kui keskkonnale. Ka on see seotud sama mõistliku arusaamaga, et meie elu mõjutab oluliselt meie füüsiline ja emotsionaalne ümbrus. Kui ümbritseme end surma, põlguse ja ükskõiksuse sümbolitega elu ja looduse suhtes, lärmi ja mitmesuguste inetuse ning korratuse vormidega, siis korrumpeerume selle käigus ka ise. Kui ümbritseme end ilu, lahkuse, helduse, kaastunde, muusika ja mitmesuguste korrastatud elu veetlusega, siis õilistame nii iseend kui oma keskkonda.